**ТЕХНИЧЕСКО ЗАДАНИЕ**

**/СПЕЦИФИКАЦИЯ/**

**за участие в процедура за избор на изпълнител предмет:**

**„Организиране и осъществяване на физическа охрана на сгради и терени, стопанисвани и управлявани от „Информационно обслужване“ АД, заедно с намиращото се в тях движимо имущество.“**

Възложителят изисква от всеки кандидат да представи **за всеки обект поотделно** План за организиране и осъществяване на охранителната дейност.

След посещение на място, кандидатите следва да предоставят в своята оферта подробно описание на особеностите за всеки обект поотделно - организация на охраната, броя на заетите лица, график на работа на заетите лица, включително работното време, необходимите технически и помощни средства (напр. оръжие, палки, белезници, телефони, радиостанции и фенери, както и автомобили за контрол и проверка) и снимки на униформеното облекло на служителите.

Функционалните задължения, връзките на взаимодействие и контролът върху изпълнението им да са съобразени с особеностите и спецификата на охраняваните обекти, както следва:

**За „Информационно обслужване“ АД - ЦУ – гр. София:**

1. Централно управление - гр. София, ул. „Панайот Волов” № 2 – денонощна охрана.

2. Централно управление - гр. София, ж.к. „Изгрев”, ул. „Л. Станчев” № 11 – денонощна охрана.

**За „Информационно обслужване“ АД – клон Варна:**

Клон Варна - гр. Варна, бул. „Сливница“ № 191 – нощна охрана за времето от 17.00 ч. до 07.00ч. в работни дни и денонощна охрана за почивните и празнични дни.

**За „Информационно обслужване“ АД – клон Пловдив:**

Клон Пловдив - гр. Пловдив, бул. „Санкт Петербург“ №59 – дневна охрана за времето от 6.00 ч. до 20.00 ч. в работни дни.

**За „Информационно обслужване“ АД – клон Сливен:**

Клон Сливен - гр. Сливен, ул. „Банско Шосе” №5 – нощна охрана за времето от 17.00 ч. до 07.00ч. в работни дни и денонощна охрана за празнични и почивни дни.

**За „Информационно обслужване“ АД – клон Стара Загора:**

Клон Стара Загора - обект 80 – к.к. Старозагорски минерални бани – дневна охрана за времето от 8.00 ч. до 17.00 ч. и денонощно видеонаблюдение.

**Важно! Кандидатите, които не предоставят исканата информация ще бъдат отстранени от по-нататъшно участие в процедурата.**